Ta' kuljum qed joħorġu aħbarijiet xokkanti mill-pajjiż li jinsab fuq fomm kulħadd, għar-raġunijiet kollha l-ħżiena! L-aħħar waħda li smajna hi li r-reġim tat-Taliban qed jordna sabiex titwaqqaf il-mużika kollha, b'mod speċjali dik li tinstema' fil-pubbliku. Dan ifisser it-tmiem tal-karriera ta' għadd kbir ta' mużiċisti, kantanti u artisti Afgani li kienu jiddependu mill-mużika għall-għixien tagħhom. Din hija ripetizzjoni ta' dak li kien ġara fl-istess pajjiż bejn l-1996 u l-2001, meta t-Talibani kienu fil-poter. F'intervista li ta lin-New York Times, Zabihullah Mujahid stqarr li huma se jippruvaw ifiehmu lin-nies li l-mużika hija pprojbita mill-Islam. ''Se nippruvaw nipperswaduhom mingħajr ma nitfgħu ebda pressjoni fuqhom'', qal Mujahid, li bosta qed iqisuh bħala l-Ministru l-ġdid tal-Informazzjoni fl-Afganistan. Esperti tal-Quran ċaħdu din l-allegazzjoni u qalu li mhux minnu li l-Islam jipprojbixxi l-mużika. L-unika mużika li qed tindaqq fuq ir-radjijiet u t-televiżjoni fl-Afganistan bħalissa hi dik ta' natura reliġjuża jew instrumentali. Għadu mhux ċar jekk din id-deċiżjoni tteħditx fuq ordni tat-tmexxija preżenti tal-pajjiż jew inkella għamluhiex minn rajhom biex jevitaw l-inkwiet. Miktub Minn Deo Grech, edukatur u preżentatur tar-radju u t-televiżjoni. Iħobb ħafna l-Eurovision Song Contest u x-xena tal-festivals kemm lokali u wkoll dawk internazzjonali. Iħobb isegwi l-aħbarijiet lokali u internazzjonali fejn ifittex stejjer umani b'laqta pożittiva, iżda wkoll dawk ta' spettaklu u kurżita'. Bir-Ritratti: Ħafna Qed Isostnu Li Lbieraħ Dehret Xbieha Tal-Madonna! - X'Taħseb Int? Sarah Zerafa U L-Maħbub Tagħha David B'Pass Ieħor 'Il Quddiem Fir-Relazzjoni Tagħhom – Araw X'Ħabbru "Prezzjuż Tiegħi, Lanqas Il-Mewt Ma Tista' Tkisser Ir-Rabta Li Kellna" - Il-Partner Ta' Joseph Farrugia "Ma Nistax Nemmen Kif Ħallejtna Daqshekk Malajr" - Ħafna Jesprimu Sogħba Għall-Mewta Ta' Joseph Farrugia